paragraph_text: Tihipko spada među pragmatične ukrajinske političare kojima je na prvom mjestu podizanje standarda života u Ukrajini. Na relativno liberalan način zagovara suradnju sa SAD-om i Rusijom u čisto pragmatičnom smislu te se nalazi na čelu stranke lijevog centra Radna Ukrajina za koju su karakteristične socijalne teme odnosno teme koje zagovaraju veća prava radnika.